Taksi haydovchisi (film, 2017)

"Taksi haydovchisi" ( Teksi Undjonsa) — 2017-yil rejissor Chan Xun tomonidan suratga olingan, asosiy rollarda Son Ka Xo va Tomas Krechman suratga tushgan Janubiy Koreya filmi.

Real voqealarga asoslangan ushbu film, 1980-yilgi Kvandjuda boʻlib oʻtgan namoyishlarda bevosita ishtirok etgan Seullik taksi haydovchisi haqida hikoya qiladi. Film nemis jurnalisti Yurgen Xinspeterning Janubiy Koreyalik taksist Kim Sa Bok bilan muloqotiga asoslangan. Film suratga olish jarayonida Kim Sa Bokning haqiqiy ismi va shaxsiyati noʻmalum boʻlgani sababli (Xinspeter uni faqat Kim Man Sob ismi orqali bilardi) Kvandjudan tashqarida yuz bergan va uning hayotiga aloqador voqealarning katta qismi toʻqima hisoblanadi.

Janubiy Koreyada film 2017-yilning 2-avgustida premyera qilingan. Tanqidchilar tomonidan yuqori baholangan va Kvandjudagi namoyishlarga noodatiy yondashuvi, bosh qahramonning Xinspeter bilan munosabatlari tufayli ushbu film 2018-yil Oskarning chet tilidagi eng yaxshi film nominatsiyada Janubiy Koreya tomonidan koʻrsatilgan. Film 2017-yilda Janubiy Koreyada eng kassobop 2-filmga aylangan va hozirgi kunga kelib tarixdagi eng kassabop Janubiy Koreya filmlari orasida 11-oʻrinni egallagan.

Syujeti 
1980-yil. Kim Man Sob Seul shaxrida taksistlik bilan kun kechiradi va qizchasi bilan yolgʻiz yashaydi. Bir kuni boshqa taksist chet ellik mijoz bilan 100 000 von evaziga sayohat narxini kelishganligini aytib qoladi. Mijoz bir kunga Kvandjuga borishi va Seulga komendantlik soatiga qadar qaytib kelishi kerak boʻladi. Kim ayyorlik bilan mijozni qoʻlga kiritadi.

Mijoz nemis jurnalisti Yurgen Xinspeter edi. U Kvandjuda yuz berayotgan tartibsizliklarga oydinlik kiritish maqsadida u yerga otlangan edi. Oʻta kuchli senzura sabab jurnalistlarga mamlakatga kirish taʼqiqlanadi. YUrgen Janubiy Koreyaga kelish uchun oʻzini missioner sifatida tanishtiradi.
Yurgen va Kim Kvandjuga boradigan barcha yoʻllar berkligi va harbiylarning qattiq nazorati ostida ekanligiga guvoh boʻlishadi. Kim Yurgenni Seulga qaytib ketish kerakligiga koʻndirmoqchi boʻladi, lekin Yurgen, agar Kvandjuga yetib bormasa pul toʻlamasligini aytadi. Ular harbiylarga Yurgen oʻta muhim chet ellik biznesmen ekanligi haqida gapirib shahargacha eytib olishga muvaffaq boʻlishadi.

Kvandjuga yetib kelgach ular barcha magazinlar berk, koʻchalar esa boʻm-boʻshligiga guvoh boʻlishadi. Kim dastavval shaharda kuzatilayotgan ushbu holatni jiddiylik bilan qabul qilmaydi va barcha ayb har narsadan noliyveradigan talabalarda deb oʻzini ishontiradi.

Rollarda

Asosiy personajlar 
 Son Kxan Xo — Kim Man Sob (Kim Sa Bok)
Rafiqasi vafot etgan va 11 yoshlik qizchasi bilan kimchikagina uyda yashovchi taksist. U siyosat bilan qiziqmaydigan va faqatgina oʻz oilasi yaxshi yashashi uchun tun-u kun ishlaydigan oddiy fuqaro. Ushbu personaj Yurgen Xinspeterning Kvandjuga kirishiga koʻmaklashgan taksist Kim Sa Bokga asoslangan. 2017-yil sentabr oyida „Taksi haydovchisi“ filmi juda katta muvaffaqiyatga erishgandan soʻng Kim Sa Bok shaxsi uning oʻgʻli Kim Sin Pxil tomonidan tasdiqlandi. U otasining yurgen Xinspeter bilan birga tushgan suratini jurnalistlarga taqdim qiladi va uning otasi Kvandju voqealarida 4 yil oʻtib, 1984-yilda saratondan vafot etganini aytadi.

 Tomas Krechman — Yurgen Xinspeter
Germaniya Federativ Respublikasi fuqarosi Yurgen Xinspeter (1937-2016) Kvandjudagi tartibsizliklarni butun dunyoga namoyish etgan yagona chet ellik jurnalist hisoblanadi.

Maxsus taklif qilingan aktyorlar 
 Kxo Chxan Sok — Kxan San Guning otasi
 Djon Xe Djin — Kxan San Guning onasi
 Djun Djin Yon — reportyor Li
 Ryu Txe Xo — Kvandju gazetasi direktori
 Djon Sok Yon — Seuldagi avtomarkaz direktori

Suratga olish jarayonlari 
Suratga olish jarayonlari 2016-yil 5-iyunda boshlanib 24-oktabrda yakunlangan.

Nominatsiya va sovrinlar

Manbalar

Havolalar 
 
 A Taxi Driver na sayte Korean Movie Database
 A Taxi Driver na sayte HanCinema
 A Taxi Driver na sayte Naver Movies